13. Koja kõrgeim otsustav jõud on Suurkogu, mille moodustavad kõik Koja liikmed.    13.1 Suurkogu tuleb kokku vastavalt vajadusele, kuid mitte harvemini kui kord aastas.    13.2 Suurkogu kutsub kokku Koja vanem või vardja.    13.3 Suurkogu kokkukutsumine on  kohustuslik, kui seda nõuab kirjalikus vormis vähemalt kolmandik Koja liikmetest.    13.4 Suurkogu on otsustusvõimeline, kui kohal viibib vähemalt 50 % +1 liikmetest, otsuste vastuvõtmiseks on tarvis lihthäälteenamust v.a. Koja tegevuse lõpetamise puhul. Häälte poolnemisel heidetakse liisku.    14. Suurkogu võtab vastu põhikirja ning teeb sellesse parandusi, valib juhatuse, ülevaatustoimkonna (s.o. revisjonitoimkonna), võtab vastu muid otsuseid.    15. Juhatus koosneb Vanemast,  Vardjast ning Kirjutajast.    15.1 Koja Vanem on Koja juht. Vanem esindab Koda ja teeb tema nimel avaldusi, sõlmib Koja nimel lepinguid ning võtab tööle ja vabastab Koja töötajaid. Vanema ülesannetesse kuulub ka arvepidamine liikmete ja nende perekonnaseisude üle ning vestlus Koja liikmetega vanema kaaslase rollis. Vanem valitakse kolmeks aastaks.    15.2 Vardja juhib Koda vanema äraolekul, muul ajal juhib koos Vanema ja Kirjutajaga Koja jooksvat tegevust. Vardja valitakse kolmeks aastaks. Kaks korda järjest ei saa sama isikut Vardjaks valida.    15.3 Kirjutaja juhib koos Vanema ja Vardjaga Koja jooksvat tegevust. Koja nimel väljaantavad teosed ja sisulised kirjutised kuuluvad Kirjutaja otsese järelevaatuse alla. Kirjutaja valitakse kolmeks aastaks.    16. Ülevaatustoimkond koosneb kolmest liikmest ja valitakse kolmeks aastaks. Kaks kolmest liikmest võidakse järgmisel valimisajal tagasi valida. Ülevaatustoimkond valib enda hulgast toimkonna esimehe. Sama isik ei saa esimehe ametit pidada üle kahe valimisaja järjestikku.    16.1 Ülevaatustoimkond jälgib Koja majandustegevust ja kontrollib varaliste tehingute seaduslikkust.    16.2 Ülevaatustoimkond kontrollib ka allüksuste Ülevaatustoimkondade tööd. Oma tegevusest koostab ta aastaaruande ning esitab selle Suurkogule kinnitamisele.    16.3 Vajaduse korral asendab Suurkogu ülevaatustoimkonna ülevaatajaga, kellel on samad  ülesanded ja õigused.